КОМИ РЕСПУБЛИКАСА КАНАЛАН СÖВЕТЛÖН

ШУÖМ

**Коми Республикалöн Каналан Сöветса Уджаланартö вежсьöмъяс пыртöм йылысь**

Коми Республикаса Каналан Сöвет шуис:

1. Пыртны Коми Республикалöн Каналан Сöветса Уджаланартö (Коми Республикаса Каналан Сöветлöн 2003 во косму тöлысь 24 лунся III-1/22 №-а; 2003 во вöльгым тöлысь 13 лунся III-2/53 №-а; 2004 во урасьöм тöлысь 19 лунся III-3/11 №-а; 2004 во йирым тöлысь 28 лунся III-4/31 №-а; 2005 во кöч тöлысь 22 лунся III- 7/5 №-а; 2005 во йирым тöлысь 27 лунся III-7/56 №-а; 2006 во рака тöлысь 23 лунся III- 8/54 №-а; 2007 во урасьöм тöлысь 21 лунся III-10/23 №-а; 2007 во рака тöлысь 26 лунся IV-1/7 №-а; 2007 во косму тöлысь 26 лунся IV- 1/50 №-а; 2008 во косму тöлысь 24 лунся IV-3/72 №-а; 2008 во лöддза-номъя тöлысь 18 лунся IV-3/141 №-а; 2008 во вöльгым тöлысь 12 лунся IV-4/92 №-а; 2009 во кöч тöлысь 24 лунся IV-6/36 №-а; 2009 во öшым тöлысь 17 лунся IV-6/93 №-а; 2010 во лöддза-номъя тöлысь 24 лунся IV-7/133 №-а шуöмъяслöн редакцияын) татшöм вежсьöмъяс:

1) водзкывйын «федеральнöй оланпасъяс подув вылын» кывъяссö вежны «Россия Федерацияса Оланподув, федеральнöй оланпасъяс подув вылын» кывъясöн, «пытшкöсса котыртан тэчас да» кывъяссö киритны;

2) 1 статьяын:

а) 1 юкöнын «, кытчö пырöны 30 депутат» кывъяссö киритны;

б) 4 юкöнын медводдза сёрникузясö киритны;

3) 2 статьясö гижны тадзи:

**«2 статья**

1. Каналан Сöветлöн уджаланногыс артмö сессияясысь, кытчö пырöны чукöртчылöмъяс, а сiдзжö Каналан Сöветса Президиумлöн, комитетъяслöн, пыр уджалысь да недыр кадколастö уджалысь комиссияяслöн, мукöд органлöн чукöртчылöмъясысь. Каналан Сöветлöн уджыс мыджсьö Каналан Сöветöн вынсьöдöм локтан во вылö Каналан Сöветса нормотворческöй да видзöдан удж серти примернöй уджтасъясö, Каналан Сöветса Президиумöн вынсьöдöм локтан во вылö Каналан Сöветса да сылöн органъясса мероприятиеяслöн примернöй планö да локтан тöлысь вылö Каналан Сöветса уджлöн примернöй планö, а сiдзжö Каналан Сöветса органъясöн вынсьöдöм Каналан Сöветса лöсялана органъяслöн календарнöй планъясö.

2. Каналан Сöвет уджалö «Коми Республикаса Каналан Сöвет йылысь» Коми Республикаса Оланпаслöн 4 статьяын урчитöм юрподувъяс серти»;

4) 3 статьясö киритны;

5) 5 статьяын «30 депутатöс» кывъяс вежны «Коми Республикаса Оланподулöн урчитöм депутат лыд» кывъясöн;

6) 7 статьяса 2 юкöнын:

а) мöд сёрникузясö гижны тадзи: «Каналан Сöветса быд депутатлöн эм инöд кандидатлы сетны юалöмъяс, висьтавны сы дор либö абу сы дор йылысь.»;

б) содтыны коймöд татшöм сёрникузя:

«Сёрнитны помалöны став гижсьöм депутатъяслöн юасьöм да петкöдчöм бöрын либö тайö Уджаланартлöн 47 статьяса 2 юкöн серти Каналан Сöветлöн шуöм кузя, кодöс примитiсны воöм Каналан Сöветса депутат лыдысь унджыкыс.»;

7) 8 статьяын:

а) 3 юкöнö содтыны татшöм сёрникузя: «Мöд да бöрын мунысь кандидатъяслöн кö лоис медуна öткодь гöлöс, сэки мöдысь гöлöсуйтöны медуна öткодь гöлöс босьтысь став кандидат кузя.»;

б) 4 юкöнын «Мöдысь гöлöсуйтiгöн кö кык кандидат пиысь ни öтиыс» кывъяссö вежны «Медводдзаысь, кор лыддьöгö пыртöны öти либö кык кандидатöс, либö мöдысь гöлöсуйтiгöн кö кык кандидат пиысь ни öтиыс» кывъясöн;

8) 10 статьяса 3 юкöнö содтыны татшöм содтöд: «Чина йöзöн могъяссö олöмö пöртны дугдöмсö оформитöны Коми Республикалöн Каналан Сöветса Веськöдлысьлöн тшöктöмöн уджысь мездöм йылысь чина мортлöн шыöдчöм подув вылын.»;

9) 11 статьяын:

а) 1 да 2 юкöнъяс гижны тадзи:

«1. Коми Республикалöн Каналан Сöветса Веськöдлысь збыльмöдö уджмогъяс, кодъясöс урчитöма «Коми Республикаса Каналан Сöвет йылысь» Коми Республикаса Оланпаслöн 11 статьяöн да тайö Уджаланартöн.

2. Торъя юалöмъяс дасьтöм могысь Коми Республикалöн Каналан Сöветса Веськöдлысь вермö котыртны депутат лыдысь Каналан Сöветса уджалан котыръяс, а сiдзжö пыртны уджалан котыръясö сыкöд сöгласуйтöмöн мукöд йöзöс.»;

б) 3 юкöнсö киритны;

10) 12 статьяын:

а) 1 юкöн гижны тадзи:

«1. Коми Республикалöн Каналан Сöветса Веськöдлысьöс вежысьяс збыльмöдöны уджмогъяссö, кодъясöс урчитöма «Коми Республикаса Каналан Сöвет йылысь» Коми Республикаса Оланпаслöн 12 статьяöн, а сiдзжö Коми Республикалöн Каналан Сöветса Веськöдлысьлöн тшöктöм серти нуöдöны Каналан Сöветса чукöртчылöмъяс, вежöны Коми Республикалöн Каналан Сöветса Веськöдлысьöс абу кö сiйö, збыльмöдöны Каналан Сöветса удж серти мукöд юалöм на костын уджмогъяс юклöм серти да тайö Уджаланарт серти.»;

б) 2 юкöнса мöд сёрникузяын «, Каналан Сöветлöн Аппаратса тэчас юкöдувъяслы» кывъяссö киритны;

11) 13 статьяса 4 юкöнö содтыны татшöм сёрникузя: «Коми Республикалöн видзöдан-арталан палатаса видзöдан мероприятиеяслöн вося план бала видлалöм кузя Президиумса чукöртчылöмъясын вермö пырöдчыны Коми Республикалöн видзöдан-арталан палатаса Веськöдлысь инöда сёрнитчан гöлöсöн.»;

12) 14 статьяын:

а) 1 юкöн гижны тадзи:

«1. Президиум видлалö «Коми Республикаса Каналан Сöвет йылысь» Коми Республикаса Оланпаслöн 13 статьяса 5 юкöнöн урчитöм юалöмъяс, а сiдзжö Коми Республикалöн видзöдан-арталан палатаса видзöдан мероприятиеяслöн вося план бала дасьтан да Каналан Сöветлы видлавны сетан юалöмъяс, Каналан Сöветлысь, Каналан Сöветса депутатъяслысь, комитетъяслысь, Каналан Сöветса мукöд органлысь, Каналан Сöветса чина йöзлысь инöдöн, удж котыртöмöн, документъясöн, юöрöн, материалöн да техникаöн могмöдан юалöмъяс, Каналан Сöветса чукöртчылöмъяс вылын Каналан Сöветса депутатъясöн висьталöм вöзйöмъяс да пасйöгъяс ас кадö видлалöм да збыльмöдöм бöрся видзöдан юалöмъяс.»;

б) 2 юкöнын «Коми Республикаса Оланподувлöн 75 статьяса нёльöд юкöн либö 1 юкöн» кывъяссö киритны;

в) 3 юкöнса медбöръя абзацсö киритны.

13) 15 статьяын:

а) 2 юкöнсö гижны тадзи:

«2. Комитетъяслöн эмöсь «Коми Республикаса Каналан Сöвет йылысь» Коми Республикаса Оланпаслöн 13 статьяöн, тайö Уджаланартöн, а сiдзжö Каналан Сöветса комитетъяс йылысь панасöн (панасъясöн) урчитöм уджмогъяс.»;

б) 3 юкöнсö киритны;

14) 16 статьяын:

а) 3 юкöн гижны тадзи:

«3. Комитетъяс уджалöны тайö Уджаланартöн, а сiдзжö Каналан Сöветса комитетъяс йылысь панасöн (панасъясöн) урчитöм ногöн.»;

б) 4 юкöнсö киритны;

15) 17 статьяын:

а) 1 юкöнын «да сiйöс вежысьясöс» кывъяссö киритны;

б) 4 юкöнсö киритны;

16) 18 статьяын:

а) 4 юкöн гижны тадзи:

«4. Коми Республикалöн Каналан Сöветса Веськöдлысьлöн, депутат öтувъяслöн, Каналан Сöветса депутатъяслöн водзмöстчöм серти комитетса веськöдлысьясöс, веськöдлысьясöс вежысьясöс Каналан Сöвет вермö вештыны чинысь либö налысь уджмогъяссö вермö кадысь водз дугöдны тайö Уджаланартса 10 статьяын урчитöм ногöн Коми Республикалöн Каналан Сöветса Веськöдлысьöс вежысьöс чинысь вештöм да кадысь водз уджмогъяс дугöдöм могысь.»;

б) 5 юкöнсö киритны;

17) 23, 24 статьяяссö киритны;

18) 241 статьялöн 6 юкöнса медводдза сёрникузя гижны тадзи: «Выльысь бöрйöм Каналан Сöветса медводдза чукöртчылöм вылын котыртöны Коми Республикалöн Каналан Сöветса **Уджаланарт да депутат** этика кузя пыр уджалысь комиссия (водзö - **Уджаланарт да депутат** этика кузя пыр уджалысь комиссия), кодлöн уджыс мунö тайö статья серти, Уджаланартлöн 6 юрпас, 38 статьялöн 1 юкöнса 5 пункт, 39 статьяса 4 юкöн, 49 статьяса 2 да 5 юкöнъяс, 58, 112, 115 статьяяс серти да пыр уджалысь комиссия йылысь панас серти.»;

19) 25 статьяса 1 юкöнын «уджлöн торъя туйвизь серти» кывъяс бöрын содтыны «, видзöдан мероприятиеяс нуöдöм» кывъяс;

20) 26 статьяын:

а) 2 юкöнын «урчитö «Коми Республикалöн Каналан Сöветса депутатлöн статус йылысь» Коми Республикаса оланпас да тайö Уджаланарт» кывъяссö вежны «урчитö «Коми Республикалöн Каналан Сöветса депутатлöн статус йылысь» Коми Республикаса оланпас, тайö Уджаланарт, Каналан Сöветса инöда мукöд акт федеральнöй оланпастэчас серти»;

б) 3 юкöнö содтыны татшöм абзацъяс:

«Профессиональнöй пыр подув вылын вермöны депутат удж вöчны öти депутатысь оз этшаджык, кодöс бöрйöма кандидатъяслöн лыддьöг серти да кодöс лэдзöма юклыны Каналан Сöветын депутат мандатъяс да быд депутат, кодöс бöрйöма кандидатъяслöн лыддьöг серти, кодлы сетöма депутат мандатсö «Бöрйысян инöдъяслöн шöр тыр позянлунъяс да Россия Федерацияса гражданалöн референдумö пырöдчан инöд йылысь» Федеральнöй оланпаслöн 35 статьяса 17 пункт серти.

Депутатъяслы, кодъясöс бöрйöма кандидатъяслöн лыддьöг серти да пасйöма тайö юкöнса мöд абзацын, сетöны Каналан Сöветын веськöдлан чин вежöм вылö инöд.

Депутатлы, кодöс бöрйöма кандидатъяслöн лыддьöг серти, кодлы сетöма депутат мандатсö «Бöрйысян инöдъяслöн шöр тыр позянлунъяс да Россия Федерацияса гражданалöн референдумö пырöдчан инöд йылысь» Федеральнöй оланпаслöн 35 статьяса 17 пункт серти, фракцияöс петкöдлыськöд öткодя сетöны Каналан Сöветöн бöрйъян чинö кандидатъясöс вöзйöм вылö инöд, пасйöм органын петкöдчöм, материалъяс да документъяс босьтöм да йöзöдöм, Каналан Сöветлысь удж котыртан юалöмъяс водзвыв дасьтан да видлалан орган уджö пырöдчöм вылö инöд.»;

в) 4 юкöнын:

медводдза сёрникузяын «5 юкöнöн» кывъяссö вежны «5 юкöнса медводдза абзацöн» кывъясöн;

мöд сёрникузяын «депутатъясöс» кыв бöрын содтыны «(депутатöс)» кыв, «бöрйöм» кыв бöрын содтыны «(кодöс бöрйöма)» кывъяс;

г) 5 юкöнö содтыны татшöм абзац:

«Кор дугдö уджавны кансяма ютыр, кодлöн кандидатъяслöн лыддьöглы сетöма депутат мантадсö «Бöрйысян инöдъяслöн шöр тыр позянлунъяс да Россия Федерацияса гражданалöн референдумö пырöдчан инöд йылысь» Федеральнöй оланпаслöн 35 статьяса 17 пункт серти, сiйöс бырöдöм либö выльысь котыртöм понда депутатлöн, кодöс бöрйöма тайö кансяма ютырса кандидатъяслöн лыддьöг серти, вошöны инöдъяс, кодъясöс öткодя сетöма сылы фракцияöс петкöдлысьяскöд, юридическöй кывкутысьяслöн öтувъя канму реестрö лöсялана гижöдтор пыртан лунсянь.»;

д) 6 юкöнын «кансяма ютыр, кодöс пасйöма» кывъяссö вежны «кансяма ютыръяс, кодъясöс пасйöма» кывъясöн;

е) 8, 9 юкöнъяс «кандидатъяслöн лыддьöгö» кывъяс бöрын содтыны «лöсялана» кыв;

ж) 10 юкöн гижны тадзи:

«10. Öти мандата либö уна мандата бöрйысян кытшъясын бöрйöм депутатъяс, кодъяс эз пырны фракцияö, депутатъяс, кодъясöс бöрйöма кандидатъяслöн лыддьöг серти да кодъяслы сетöма депутат мандатъяс Россия Федерацияса субъектлöн оланпас серти, мый урчитöма «Бöрйысян инöдъяслöн шöр тыр позянлунъяс да Россия Федерацияса гражданалöн референдумö пырöдчан инöд йылысь» Федеральнöй оланпаслöн 35 статьяса 17 пункт серти, а сiдзжö депутатъяс, кодъясöс бöрйöма кансяма ютыръясса кандидатъяслöн лыддьöг серти, мый пасйöма тайö статьяса 5 юкöнын, вермöны öтувтчыны депутатъяслöн котыръясö.»;

21) 27 статьяын:

а) 3 юкöн гижны тадзи:

«3. Котыртöм депутатъяслöн öтувъяссö пасйö **Уджаланарт да депутат** этика кузя пыр уджалысь комиссия.»;

б) 4 юкöнса медводдза абзацын да 5 юкöнса медводдза абзацын «секретариатöн» кыв вежны «**Уджаланарт да депутат** этика кузя пыр уджалысь комиссия» кывъясöн;

в) 6 юкöн гижны тадзи:

«6. Депутатъяслöн öтувъясöс пасйöны **Уджаланарт да депутат** этика кузя пыр уджалысь комиссиялы колана документъяс сетан лунсянь 5 лунысь оз сёрджык, а öчереднöй бöрйöм Каналан Сöветса медводдза сессиялöн медводдза чукöртчылöм дырйи – тайö чукöртчылöм нуöдан лунö. **Уджаланарт да депутат** этика кузя пыр уджалысь комиссиялöн чукöртчылöмса депутатъяслöн öтувъяс пасйöм йылысь сёрнигижöд копиясö да депутатъяслöн öтувлысь удж котыртан собраниеса сёрнигижöд копиясö **Уджаланарт да депутат** этика кузя пыр уджалысь комиссия ыстö став депутатъяслöн котыръяслы да Каналан Сöветса Аппаратлы юöр тöд вылö босьтöм могысь. Депутатъяслöн öтувъяс йылысь юöрсö **Уджаланарт да депутат** этика кузя пыр уджалысь комиссияса веськöдлысь юöртö Каналан Сöветса депутатъяслы Каналан Сöветлöн локтан чукöртчылöм вылö.»;

г) 8, 9 да 10 юкöнъясын «секретариат» кыв вежны «**Уджаланарт да депутат** этика кузя пыр уджалысь комиссия» кывъясöн;

22) 271 статьяын:

а) 1 юкöнын «секретариат» кыв вежны «**Уджаланарт да депутат** этика кузя пыр уджалысь комиссия» кывъясöн, «секретариатса юрнуöдысьöн» кывъяс вежны «**Уджаланарт да депутат** этика кузя пыр уджалысь комиссияса веськöдлысьöн» кывъясöн;

б) 7 юкöнын:

медводдза абзацын «секретариат» кыв вежны «**Уджаланарт да депутат** этика кузя пыр уджалысь комиссия» кывъясöн;

2 пунктын «секретариатса юрнуöдысьöс» кывъяс вежны «**Уджаланарт да депутат** этика кузя пыр уджалысь комиссияса веськöдлысьöс» кывъясöн;

в) 8 юкöнын «секретариатын» кыв вежны «**Уджаланарт да депутат** этика кузя пыр уджалысь комиссияын» кывъясöн;

г) 9 юкöнын «секретариат» кыв вежны «**Уджаланарт да депутат** этика кузя пыр уджалысь комиссия» кывъясöн;

д) 10 юкöнын «Коми Республикалöн Каналан Сöветса депутатлöн статус йылысь» Коми Республикалöн оланпасса 3 статьялöн 1 юкöнса 13 пунктöн урчитöм дырйи» кывъяссö вежны «Россия Федерацияса субъектъяслöн канму власьтлöн оланпас пыртысь (бöрйöм) да олöмö пöртысь органъяс котыртöмлöн öтувъя принципъяс йылысь» Федеральнöй оланпаслöн 12 статьяса 11-13 пунктъясöн урчитöм дырйи» кывъясöн;

23) 272 статьяын:

а) 1, 2 да 3 юкöнъясын лöсялана вежлöгын «секретариат» кыв вежны лöсялана вежлöгын «**Уджаланарт да депутат** этика кузя пыр уджалысь комиссия» кывъясöн;

б) 4 юкöнын «секретариатса юрнуöдысьöс» кывъяс вежны «**Уджаланарт да депутат** этика кузя пыр уджалысь комиссияса веськöдлысьöн» кывъясöн;

24) 28 статьяса 1 юкöнын «Выльысь бöрйöм Каналан Сöветлöн медводдза сессия вылö корö воддза бöрйöм Коми Республикалöн Каналан Сöветса Веськöдлысь» кывъяссö вежны «Выльысь бöрйöм Каналан Сöветлöн медводдза сессияса медводдза чукöртчылöм вылö корö Коми Республикаса бöрйысян комиссия» кывъясöн;

25) 29 статьясö киритны;

26) 30 статья гижны тадзи:

**«30 статья**

1. Бюллетеньясöн гуся гöгöлуйтiгöн либö электроннöй гöлöсуйтан тэчастöг ним серти гöлöсуйтiгöн либö восьсаöн гöлöсуйтiгöн Каналан Сöветса бöрйöм депутатъяслöн унджык гöлöсöн Каналан Сöвет коланлун серти бöрйö арталан комиссия, урчитö тайö комиссиялысь лыдсö да быдöнöс торйöн, сiйöс веськöдлысьöс, секретарöс да пырысьясöс. Арталан комиссия уджалö тайö Уджаланартса 52, 53, 55 статьяяс серти.

2. Арталан комиссияса чукöртчылöмъяс нуöдöны коланлун серти чукöртчылöмса сёрнигижöд оформитöмöн, кодöс кырымалöны чукöртчылöм вылö воöм комиссияö пырысьяс.

3. Арталан комиссияса помшуöмъяссö примитöны комиссияö пырысьяслöн öтувъя лыдысь унджык гöлöсöн да оформитöны чукöртчылöмса сёрнигижöдын.»;

27) 34 статьялöн 2 юкöнса 5 пункт гижны тадзи:

«5) Коми Республикаса Юралысьлы, Коми Республикаса сьöм овмöсса министрлы эскытöм (эскöм) йылысь Россия Федерацияса оланпастэчасöн да Коми Республикаса оланпастэчасöн урчитöм подувъяс да ног серти;»;

28) 37 статьяын:

а) 1 юкöн гижны тадзи:

«1. Каналан Сöветса чукöртчылöмъяс восьсаöсь сыысь öтдор, кодъясöс урчитöма федеральнöй оланпасъясöн, Коми Республикаса оланпастэчасöн да тайö Уджаланартöн. Восьса чукöртчылöмъяссö петкöдлöны Öтуввезын збыль мунанногын да вермöны юöртны йöзöс юöртан средствоясын.»;

б) 2 юкöнö содтыны татшöм 5 пункт:

«5) кансяма ютыръясöс петкöдлысьяс, кодъясöс абу петкöдлöма Каналан Сöветын да уджалöны-ö тайö кансяма ютыръяслöн дiнму юкöнъясыс Коми Республика мутасын тайö Уджаланартса 371 статьяöн урчитöм ногöн.»;

29) содтыны Уджаланартö татшöм 371 статья:

**«371 статья**

1. Кансяма ютыръясöс петкöдлысьясöс, кодъясöс абу петкöдлöма Каналан Сöветын, воын öтчыдысь Президиумса помшуöм серти корöны Каналан Сöветса öчереднöй чукöртчылöм вылö, кöнi нуöдöны «правительственнöй час».

2. Кансяма ютырлöн Каналан Сöветса чукöртчылöмö пырöдчöм йылысь, а сiдзжö кансяма ютыр нимсянь уполномочитöм йöз йылысь помшуöмсö сетöны Каналан Сöветö лöсялана чукöртчылöм нуöдан лунöдз 5 лунысь оз сёрджык.

3. «Правительственнöй час» нуöдöм бöрын, **Уджаланарт да депутат** этика кузя пыр уджалысь комиссияса веськöдлысьлöн да Каналан Сöветса депутатъяслöн сёрнитöм бöрын веськöдлысь сетö кыв корöм кансяма ютыръясöс петкöдлысьяслы.»;

30 ) 38 статьяын:

а) 1 юкöнса 5 пунктын «секретариатса юрнуöдысьöс» кывъяс вежны «**Уджаланарт да депутат** этика кузя пыр уджалысь комиссияса веськöдлысьöн» кывъясöн;

б) 2 юкöнын:

2 пункт гижны тадзи:

«2) тайö Уджаланартса панасъяс торкигöн öлöдны Каналан Сöветса депутатöс, корöм мортöс, а мöдысь торкигöн (сы лыдын тайö Уджаланартса 46 статьялöн 2 юкöнса панасъяс) – мырддьыны кыв сёрнитанноглöн тайö юалöм видлалiгöн либö тайö Уджаланартса 40 статьялöн 2 юкöнса корöмъяс торкигöн босьтны сёрнитан инöд Каналан Сöветса чукöртчылöм лун вылö;»;

содтыны татшöм 31 пункт:

«31) депутатлöн шогмытöм олас дырйи öлöдны сiйöс, а оз кö öвсьы либö мöдысь шогмытöма асьсö кутö, сы лыдын тайö Уджаланартлöн 40 статьяса 2 юкöнын да 112 статьяса 2 юкöнын пасйöм вöчöмторъяс дырйи, Каналан Сöветлы видлалöм вылö пыртны чукöртчылöм жырйысь депутатöс вöтлöм йылысь вöзйöм. Тайö ногыс тшöтш инмö корöм йöзлы;»;

31) 39 статьяын:

а) 2 юкöн гижны тадзи:

«2. Веськöдлысь пырöдчö кутшöмкö юалöм видлалöмö тайö Уджаланартлöн 45 статьяса 2 юкöнöн урчитöм ногöн.»;

б) 4 юкöнын «**Уджаланарт да депутат** этика кузя пыр уджалысь комиссиялöн вöзйöм серти» кывъяс вежны «**Уджаланарт да депутат** этика кузя пыр уджалысь комиссияса веськöдлысьлöн либö мукöд пырысьлöн вöзйöм серти» кывъясöн;

32) 40 статьяын:

а) 2 юкöнын коймöд да нёльöд сёрникузяяссö киритны;

б) 3 юкöнсö киритны;

33) 42 статьяса 2 юкöнын «федеральнöй оланпасöн» кывъяссö вежны «Россия Федерацияса субъектъяслöн канму власьтлöн оланпас пыртысь (бöрйöм) да олöмö пöртысь органъяс котыртöмлöн öтувъя принципъяс йылысь» Федеральнöй оланпасöн» кывъясöн;

34) 44 статьяын:

а) 2 юкöнын «чукöртчылöмъяс» кыв бöрын содтыны «чукöртчылöм вылын депутат лыдысь унджык гöлöсöн» кывъяс;

б) содтыны татшöм 3 юкöн:

«3. Коми Республикалöн Каналан Сöветса Веськöдлысьлöн тшöктöм серти öчередьтöм да виччысьтöм сессияяс да чукöртчылöмъяс вермöны нуöдны шойччан да (либö) гажöдчан лунъясö да (либö) тайöс статьяса 1 юкöнын урчитöм кадö.»;

35) 46 статьяса 1 юкöнын «да бöрйысян кытшса номер, кöнi сiйöс бöрйисны, фракция либö депутатъяслöн котыр ним, кытчö сiйö пырö» кывъяссö киритны;

36) 53 статьяын:

а) 2 юкöнын:

медводдза сёрникузяын «арталан комиссияöс» кывъяс бöрый содтыны «, урчитö тайö комиссиялысь лыдсö да быдöнöс торйöн, сiйöс веськöдлысьöс, секретарöс да пырысьясöс» кывъясöн;

коймöд да нёльöд сёрникузяяссö киритны;

б) 7 юкöнын «кольöмны» кыв вежны «пасйöмны» кывйöн;

37) 55 статьяса 3 юкöн гижны тадзи:

«3. Гöлöсуйтöмлысь мöд турсö нуöдöны гуся гöлöсуйтöмöн кык кандидат либö помшуöмлöн кык вариант серти, кодъяслöн лоис медводдза турын медуна гöлöс, гöлöсуйтöмлöн электроннöй тэчас отсöгöн. Медводдза турын кö мöд да сы бöрын мунысь кандидатъяслöн либö мöд да помшуöмлöн сы бöрын мунысь вариантъяслöн öткодь медуна гöлöс, мöд турын гöлöсуйтöны став кандидат да помшуöмлöн вариант серти, кодъяслöн лоис медуна гöлöс. Каналан Сöветса воöм депутат лыдысь медуна гöлöсöн Каналан Сöвет вермö примитны мöд турын бюллетеньясöн гуся гöлöсуйтöм йылысь помшуöм. Мöд турлöн кывкöртöдъяс серти лыддьыссьö бöрйöмаöн сiйö кандидатыс либö примитöмöн помшуöмлöн сiйöс вариантыс, кодлöн лоис медуна гöлöс, но лöсялана помшуöм примитöм могысь урчитöм Каналан Сöветса депутатъяслöн гöлöс лыдысь абу этшаджык.»;

38) 56 статьяса 1 юкöнö содтыны татшöм мöд сёрникузя: «Коми Республикаса Оланподув примитöм йылысь, Коми Республикаса Оланподулö вежсьöмъяс да (либö) содтöдъяс пыртöм йылысь, Коми Республикаса Оланподулö вежсьöмъяс да (либö) содтöдъяс пыртöм йылысь оланпас бала дорö пасйöгъяс примитöм йылысь Каналан Сöветса помшуöмъяссö примитöны Каналан Сöветса урчитöм депутат лыдысь кык коймöд юкöн гöлöсöн.»;

39) 58 статья гижны тадзи:

**«58 статья**

Чукöртчылöмъяс нуан тэчас вöдитчöм бöрся Каналан Сöветса чукöртчылöмъяс вылын видзöдö **Уджаланарт да депутат** этика кузя пыр уджалысь комиссия. **Уджаланарт да депутат** этика кузя пыр уджалысь комиссияö пырысьяслöн эм видзöдны колана став юöр да материал дорö мытшöдтöг босьтан инöд. **Уджаланарт да депутат** этика кузя пыр уджалысь комиссиялы колö гöлöсуйтöм заводитчытöдз видлавны электроннöй тэчаслысь туянлун. **Уджаланарт да депутат** этика кузя пыр уджалысь комиссия видлалö да прöверитö Каналан Сöветса депутатъяслысь гöлöсуйтан бöртасъяс урчитiгöн тырмытöмторъяс, электроннöй тэчас уджын мукöд тырмытöмтор йылысь шыöдчöмъяслысь подулалöмсö. **Уджаланарт да депутат** этика кузя пыр уджалысь комиссия аслас уджö пырöдчыны вермö корны экспертъясöс да специалистъясöс.»;

40) 59 статьяса 1 юкöнын «да сетöны Каналан Сöветса депутатъяслы стенографическöй отчётъясысь выпискаясöн запросъяс серти. Стенографическöй отчётъясысь выпискаяс мукöд йöзлы сетöны налöн гижöда запросъяс кузя Коми Республикалöн Каналан Сöветса Веськöдлысьлöн тшöктöм серти» кывъяссö киритны;

41) 60 статьяса 2 юкöнын «тайö статьяса 1 юкöнын» кывъяссö вежны «Коми Республикаса Оланподувса 75 статьяын» кывъясöн;

42) 61 статьяса 1 пунктын «вына» кыв вежны «вежсьöмъяс пыртöм йылысь» кывъясöн;

43) 62 статьяын:

а) 1 юкöнлöн 21 пунктса «в» подпунктын «сьöм да экономика боксянь подулалöм» кывъяс бöрын содтыны «тайö статьялöн 1 юкöнса 1 пунктлöн «д» подпунктса корöмъяс тöд вылö босьтöмöн» кывъяс;

б) 1 юкöнса 3 пунктö содтыны татшöм «в» подпункт:

«в) сьöм да экономика боксянь подулалöм тайö статьялöн 1 юкöнса 1 пунктлöн «д» подпунктса корöмъяс тöд вылö босьтöмöн (кор пыртöны шуöм бала, кодöс збыльмöдöм вылö ковмас содтöд сьöм да мукöд видзöм либö ковмас чинтыны найöс).»;

в) 11 юкöнö содтыны татшöм абзац:

«Оланпас бала, оланпас пыртан вöзйöм, шуöм бала, оланпас бала дорö пасйöгъяс некымын мортöн пыртiгöн, кодъяслöн эм оланпас вöзъян инöд, сопроводительнöй письмöын колö пасйыны мортöс, кодi кутас петкöдлыны оланпас баласö.»;

44) 63 статьяса 2 пунктын «да (либö) содтöдъясын» кывъяссö киритны;

45) 66 статьяын:

а) 1 юкöнын «колана дырйи» кывъяс бöрын содтыны «пыр уджалысь комиссияяс» кывъяс;

б) 2 юкöнса мöд абзацын «Коми Республикаса видзöдан-арталан палата йылысь» Коми Республикаса Оланпасöн» кывъяс бöрын содтыны «да Коми Республикалöн видзöдан-арталан палатаса панасöн» кывъяс;

46) 67 статьяса 3 юкöнын «веськöдлысьöс» кыв бöрын содтыны «кывкутысь» кыв;

47) 68 статьялöн 4 юкöнса медводдза абзац гижны тадзи:

«4. Коми Республикаса Юралысьлöн да Коми Республикаса видзан-арталан палаталöн кывкöртöдсö быть колö видлавны кывкутысь комитетъяслöн да наöн котыртöм уджалан котыръяслöн чукöртчылöмъяс вылын Коми Республикаса Юралысьöс да Коми Республикаса видзöдан-арталан палатаöс лöсялана петкöдлысьясöс корöмöн.»;

48) 69 статьялöн медводдза абзацса медводдза сёрникузяын «оланпас вöзъян» кывъяс бöрын содтыны «тайö Уджаланартлöн 62 статьяса корöмъясö кутчысьöмöн» кывъяс;

49) 73 статьяын:

а) 2 юкöн гижны тадзи:

«2. Медводдза лыддьысьöмъяс дырйи позьö видлавны да примитны концептуальнöй пасйöгъяс. Примитöм концептуальнöй пасйöгъяссö пыртöны торъя пунктъясöн либö содтöдöн медводдза лыддьысьöмын оланпас бала примитöм йылысь Каналан Сöветса шуöмö.»;

б) 5 юкöнсö киритны;

в) 7 юкöнлöн медводдза абзацса мöд сёрникузяын «Каналан Сöвет» кывъяс бöрын содтыны «мортöс либö орган пасйöмöн, кодлы ыстöма оланпас баласö бурмöдöм вылö» кывъяс;

50) 74 статьяын:

а) 1 юкöнын «органö, кытчö ыстöма оланпас бала» кывъяссö вежны «органлы, кытчö ыстöма бала» кывъясöн;

б) 2 юкöнса мöд абзацын «орган, кытчö примитöм» кывъяссö вежны «орган, кодлы примитöм» кывъясöн;

в) 3 юкöнын «кытчö оланпас баласö вöлi ыстöма» кывъяссö вежны «кодлы оланпас баласö вöлi ыстöма» кывъясöн;

51) 75 статьяын:

а) 2 юкöнö содтыны татшöм абзац:

«Сöгласуйтöм пасйöгöн лоö пасйöг, кодкöд лоöны сöгласöсь пасйöглöн авторыс, Коми Республикаса Юралысь (либö оланпас бала серти сiйöс петкöдлысь) да кывкутысь комитет. Та дырйи вöзйöм сöгласуйтöм пасйöгыс вермас торъявны авторöн вöзйöм пасйöгысь.»;

б) 7 юкöнö содтыны татшöм абзацъяс:

«Оланпассö примитöны дзоньнас содтöд гöлöсуйттöг Каналан Сöветса лöсялана шуöмöн, кытчö сiдзжö пыртöны Коми Республикаса Юралысьлы примитöм оланпас ыстöм йылысь пункт.

Кывкутысь комитет либö оланпас вöзъян инöда мукöд субъект кö пыртiсны оланпассö дзоньнас примитöм йылысь Каналан Сöветса шуöмö содтöд пунктъяс пыртöм йылысь вöзйöмъяс, сэки пасйöм вöзйöмъяссö пыртöны да видлалöны оланпас дзоньнас примитöм йылысь шуöм бала дорö пасйöгъясöн тайö Уджаланартлöн 62, 69, 691 статьяясса корöмъяс тöд вылö босьтöмöн.

Оланпас дзоньнас примитöм йылысь Каналан Сöветса шуöм бала дорö пасйöгъяс серти гöлöсуйтöны тайö шуöм балалысь подув примитöм йылысь гöлöсуйтан процедура нуöдтöг да примитöны Каналан Сöветса бöрйöм депутат лыдысь унджык гöлöсöн.

Вöзйöм пасйöгъяс пиысь ни öтисö кö эз примитны, сэки содтöд гöлöсуйттöг оформитöны тайö юкöнса мöд абзацын пасйöм шуöм.

Пасйöгъяс серти гöлöсуйтöм бöрын шуöны гöлöсуйтны примитöм пасйöгъяс тöд вылö босьтöмöн Каналан Сöветса шуöм дзоньнас примитöм йылысь вöзйöм, кодöс примитöны Каналан Сöветса бöрйöм депутат лыдысь унджык гöлöсöн.

Оланпас примитöм йылысь шуöмыс кö абу примитöма примитöм пасйöгъяс тöд вылö босьтöмöн дзоньнас, содтöд гöлöсуйттöг оформитöны тайö юкöнса мöд абзацын пасйöм шуöм.»;

в) 8 юкöнса медводдза абзацсö гижны тадзи:

«Мöд лыддьысьöмъясын видлалан бöртасъяс серти Каналан Сöвет примитö оланпас. Оланпас дзоньнас примитöм йылысь гöлöсуйтöмлöн кывкöртöдъяс серти кö сiйöс примитны колана мында абу гöлöс лыдыс, сэки гöлöсуйтöны оланпас бала бурмöдöм вылö ыстöм йылысь юалöм серти. Тайö юалöм серти помшуöмсö примитöны Каналан Сöветса бöрйöм депутат лыдысь унджык гöлöсöн да оформитöны Каналан Сöветса шуöмö, кöнi пасйöны сiдзжö мортöс либö органöс , кодлы оланпас баласö ыстöны бурмöдöм вылö. Каналан Сöвет эз примит кö оланпас бала бурмöдöм вылö ыстöм йылысь помшуöм, сэки тайö оланпас балаыс лоö вештöмöн да оз видлавны содтöд гöлöсуйттöг, кодöс оформитöны Каналан Сöветса лöсялана шуöмöн.»;

52) 76 статьясö киритны:

53) 77 статьяын:

а) 1 юкöнын «1. Примитöма» кывъяссö вежны «Примитöма» кывйöн;

б) 2, 3 юкöнъяссö киритны;

54) 78 статьяö пыртны татшöм 31 юкöн:

«31. Каналан Сöвет примитiс кö шуöм балалысь подувсö да ыстiс сiйöс бурмöдöм вылö, оформитöны шуöм балалысь подув примитöм йылысь шуöмсö тайö Уджаланартса 73 статьялöн 7 юкöнса медводдза абзацлысь панасъяс тöд вылö босьтöмöн. Водзö тайö шуöм баласö морт либö орган, кодлы вöлi ыстöма бурмöдöм вылö, мöдысь видлалöм вылö, сетö видлавны да Каналан Сöветын видлалöны мöд лыддьысьöмъясын оланпас бала видлалöм могысь, сы лыдын шуöм балалысь подув примитöм йылысь мöдысь гöлöсуйтöм, тайö Уджаланартлöн 74 да 75 статьяясса панасъяссö тöд вылö босьтöмöн.»;

55) 82 статьялöн 2 юкöнса медбöръя сёрникузясö киритны;

56) 836 статьялöн 2 юкöнса мöд сёрникузясö киритны;

 57) 90 статьяса 1 юкöн гижны тадзи:

«1. «Коми Республикаса Каналан Сöвет йылысь» Коми Республикаса Оланпаслöн 8 статья серти Каналан Сöвет гöгöрвоöдö Коми Республикаса оланпасъяс.»;

58) 95 статьяын:

а) 1 юкöнын «йöзöс, кодъясöс индiсны Оланподув Ёрдса ёрдысь чинö, сетны кыпыд ёрсьöг» кывъяссö вежны «йöзöс, кодъясöс индiсны Оланподув Ёрдса ёрдысь чинö, тайö кö йöзсö медводдзаысь индöны ёрдысь чинö, кыпыд ёрсьöг сетны» кывъясöн;

б) 2 юкöнсö гижны тадзи:

«2. Йöзöс, кодъясöс индiсны Оланподув Ёрдса ёрдысь чинö, тайö кö йöзсö медводдзаысь индöны ёрдысь чинö, кыпыд ёрсьöг сетны вайöдö Каналан Сöветса Веськöдлысь Каналан Сöветса чукöртчылöм вылын.»;

в) 3 юкöн гижны тадзи:

«3. Коми Республикалöн Каналан Сöветса Веськöдлысь корö чукöртчылöмса зал трибуна дорö мортöс, кодöс индiсны Оланподув Ёрдса ёрдысьöн, тайö кö мортсö медводдзаысь индöны ёрдысь чинö, медым сетiс кыпыд ёрсьöг, кодлысь текстсö вайöдöма «Россия Федерацияын ёрдысьяслöн статус йылысь» Россия Федерацияса Оланпаслöн 8 статьяса 1 юкöнын.»;

г) 4 юкöнын «Оланподув Ёрдса ёрдысь чинö» кывъяс бöрын содтыны «,тайö кö мортсö медводдзаысь индöны ёрдысь чинö» кывъяс;

59) содтыны IV юкöдö татшöм 201 юрпас:

**«201 ЮРПАС. КОМИ РЕСПУБЛИКАСА ОБЩЕСТВЕННÖЙ ПАЛАТАÖ ПЫРЫСЬЯСÖС УРЧИТАННОГ**

**1021 статья**

1. «Коми Республикаса общественнöй палата йылысь» Коми Республикаса Оланпас серти Каналан Сöвет индö Коми Республикаса общественнöй палатаö 10 пырысьöс (водзö – Общественнöй палата).

2. Коми Республикалöн Каналан Сöветса Веськöдлысь воддза Общественнöй палатаö пырысьяслöн уджмогъяс вына кадöдз 90 лунысь оз сёрджык йöзöдö Коми Республикаса канму власьт органъяслöн йöзöс юöртан официальнöй печать средствоясын Общественнöй палата котыртöм йылысь юöр.

3. Коми Республикалöн Каналан Сöветса Веськöдлысь вермö ыстыны гражданалы, кодъяслöн эм Коми Республика водзын торъя шедöдöмторъяс, Общественнöй палатаö пырысьяс лыдö пырöм йылысь вöзйöм.

**1022 статья**

Юöр йöзöдöм бöрын 30 лунöн Каналан Сöветса Веськöдлысь либö сылöн тшöктöм серти сiйöс вежысьяс нуöдöны консультацияяс öтйöза öтувъяскöд, кодъяс вермöны вöзйыны Общественнöй палатаö пырысьяс лыдö кандидатъясöс, да гражданакöд, кодъяслöн эм Коми Республика водзын торъя шедöдöмторъяс.

**1023 статья**

1. Каналан Сöветöн Общественнöй палатаö индан кандидатъяс серти öтйöза öтувъяссянь воöм вöзйöмъяссö да гражданасянь воöм Общественнöй палатаö пырны сöглас йылысь юöртöмъяссö Каналан Сöветса Веськöдлысьöн урчитöм ногöн видлалöны Каналан Сöветын да на подув вылын лöсьöдöны 10 мортысь Общественнöй палатаö пырысьяс кандидатъяслöн лыддьöг.

2. Каналан Сöветса Аппарат пасйö документъяссö да видлалö налысь «Коми Республикаса Общественнöй палата йылысь» Коми Республикаса Оланпаслöн 8 статьяса 4 юкöнын урчитöм корöмъяслы лöсялöмсö.

**1024 статья**

1. Каналан Сöветса чукöртчылöм вылын Каналан Сöветса депутатъяс вермöны юавны кандидатъясöс да висьтавны ассьыныс видзöдлас вöзйöм кандидатураяс серти. Каналан Сöветсянь Общественнöй палатаö пырысьясöс индöм йылысь помшуöмсö примитöны Каналан Сöветса бöрйöм депутат лыдысь унджык гöлöсöн.

2. Общественнöй палатаö пырысьясöс индöм йылысь гöлöсуйтöны öтпырйö став кандидат (лыддьöг) вöсна. Каналан Сöветса депутатъяс пиысь кö кодкö мунö паныд лыддьöг гöлöсуйтöмлы, сэки Общественнöй палатаö пырысьясöс индöм йылысь гöлöсуйтöны быд кандидатура серти торйöн. Помшуöмыс примитöма, кандидат вöсна кö гöлöсуйтiс Каналан Сöветса бöрйöм депутат лыдысь унджыкыс. Каналан Сöветсянь Общественнöй палатаö пырысьясöс индöмсö оформитöны Каналан Сöветлöн öти шуöмын. Кандидатöс Общественнöй палатаö пырысьöн индöм йылысь помшуöмсö кö абу примитöма, сэки оформитöны содтöд гöлöсуйттöг индыны öткажитöм йылысь Каналан Сöветса шуöм.»;

60) 21 юрпас гижны тадзи:

**«21 ЮРПАС. РОССИЯ ФЕДЕРАЦИЯЛÖН ФЕДЕРАЛЬНÖЙ СОБРАНИЕСА ФЕДЕРАЦИЯ СÖВЕТЫН КАНАЛАН СÖВЕТÖС ПЕТКÖДЛЫСЬÖС БÖРЙÖМКÖД ЙИТЧÖМ ЮАЛÖМЪЯС ВИДЛАЛАННОГ**

**103 статья**

1. Каналан Сöвет бöрйö Россия Федерациялöн Федеральнöй Собраниеса Федерация Сöветын Каналан Сöветöс петкöдлысьöс (водзö – Федерация Сöветын петкöдлысь) «Россия Федерациялöн Федеральнöй Собраниеса Федерация Сöвет лöсьöдан ног йылысь» Федеральнöй оланпас серти (водзö – Федеральнöй оланпас).

2. Федерация Сöветын петкöдлысьöс бöрйыны кандидатöн вермö лоны Россия Федерацияса гражданин, кодлы лöсялöны Федеральнöй оланпасса 1 статьялöн корöмъяслы.

3. Федерация Сöветын петкöдлысьöс бöрйöны Федеральнöй оланпасса 2 статьяын урчитöм кадколастö.

4. Федерация Сöветын петкöдлысьöс бöрйыны кандидатураöс (кандидатураясöс) вöзйö Коми Республикалöн Каналан Сöветса Веськöдлысь. Альтернативнöй кандидатураяссö вермöны вöзйыны Каналан Сöветса депутатъяслöн котыръяс, кодъяслöн лыдыс Каналан Сöветса депутат урчитöм лыдысь öти коймöд пайысь абу этшаджык.

5. Федерация Сöветын петкöдлысьöс бöръян кандидатлы колö сетны Каналан Сöветö Федеральнöй оланпасса 7 статьяын урчитöм юöръяс да документъяс.

6. Федерация Сöветын петкöдлысь кандидатура (кандидатураяс) йылысь юалöмсö видлалöны комитетса чукöртчылöмъяс вылын.

7. Кандидатура (кандидатураяс) серти сёрнитöны, гöлöсуйтöны, примитöны шуöм, коланлун серти мöдысь гöлöсуйтöны да Федерация Сöветын петкöдлысьöс бöръян кандидатураяс серти выль вöзйöмъяс пыртöны Коми Республикалöн Каналан Сöветса Веськöдлысьöс бöрйöм могысь тайö Уджаланартлöн 6 статьяса 1 да 2 юкöнъясöн, 7 статьяса 2 юкöнöн, 8 статьяöн да Уджаланартса тайö статьяöн урчитöм ногöн.

8. Каналан Сöвет бöрйö Федерация Сöветын петкöдлысьöс Каналан Сöветлöн уджмог кадколаст вылö. Сылöн уджмогъясыс вынаöсь Каналан Сöветöн сiйöс бöрйöм йылысь помшуöм вынсялан лунсянь. Федерация Сöветö бöрйöм пырысь збыльмöдö ассьыс уджмогъяссö Каналан Сöветöн сiйöс бöрйöм йылысь помшуöм вынсялан лунсянь дасöд лун вылö.

Федерация Сöветö пырысьлысь уджмогъяссö дугöдöны Каналан Сöветöн Федерация Сöветö выль пырысьöс – Федерация Сöветын петкöдлысьöс бöрйöм йылысь помшуöм выналан лунсянь Федеральнöй оланпасöн урчитöм ногöн.

Федерация Сöветö пырысьлысь уджмогъяссö кадысь водз дугöдöны «Федерация Сöветö пырысьлöн статус да Россия Федерацияса Федеральнöй Собраниелöн Государственнöй Думаса депутатлöн статус йылысь» Федеральнöй оланпасöн урчитöм подувъяс серти.

Федерация Сöветö пырысьлöн уджмогъяссö вермö сiдзжö кадысь водз дугöдны Каналан Сöвет сiйö ногöн, кыдзи сiйöс бöрйöны Федерация Сöветö пырысьöн.»;

61) IV юкöдö содтыны татшöм 231 юрпас:

**«231 ЮРПАС. ВИДЗÖДАН-АРТАЛАН ПАЛАТАЛÖН ВИДЗÖДАН МЕРОПРИЯТИЕЯСЛЫСЬ ВОСЯ ПЛАН ВЫНСЬÖДÖМКÖД ЙИТЧÖМ ЮАЛÖМЪЯС ВИДЛАЛАН НОГ**

**1051 статья**

1. Каналан Сöвет вынсьöдö Видзöдан-арталан палатаса видзöдан мероприятиеяслысь вося план (водзö – вося план).

2. Вынсьöдöм вося плансö оформитöны Каналан Сöветса шуöмöн.

3. Лöсялана во вылö вося план вынсьöдöм йылысь Каналан Сöветлысь шуöм баласö дасьтö Президиум Коми Республикалöн видзöдан-арталан палатаса панас серти Видзöдан-арталан палатасянь воöм öтувъя юöр тöд вылö босьтöмöн.

4. Лöсялана во вылö вося план вынсьöдöм йылысь Каналан Сöветлысь шуöм баласö Президиум сетö видлавны Каналан Сöветлы тайö Уджаланартса 62 статьяöн урчитöм корöмъясö кутчысьöмöн.

5. Лöсялана во вылö вося план вынсьöдöм йылысь Каналан Сöветлысь шуöм баласö видлалöны да сы серти помшуöм примитöны Каналан Сöветса шуöм балаяс видлалöм могысь тайö Уджаланартöн урчитöм ногöн.»;

62) 111 статьяса 1 юкöнын «пыртöмаöсь комитетъясöн» кывъяс бöрын содтыны «, Коми Республикаса Юралысьöн» кывъяс;

63) 114 статьяса 2 юкöнын «урчитöм ногöн» кывъяс бöрын содтыны «коланлун серти» кывъяс;

64) 116 статьяын:

а) «Инöда, удж котыртан да анализируйтан» кывъяс вежны «1. Инöда, удж котыртан да анализируйтан» кывъясöн;

б) содтыны татшöм 2 юкöн:

«2. «Коми Республикаса Каналан Сöвет йылысь» Коми Республикаса оланпаслöн 24 статья збыльмöдöм могысь вермöны пыртны Россия Федерациялöн Федеральнöй Собраниеса палатаясын Каналан Сöветöс петкöдлысьöс, мый оз ло Коми Республикаса канму чинöн да Коми Республикалöн канму гражданскöй службаса чинöн. Тайö чинö кандидатураöс индöмсö сöгласуйтöны Коми Республикалöн Каналан Сöветса Веськöдлыськöд. Россия Федерациялöн Федеральнöй Собраниеса палатаясын Каналан Сöветöс петкöдлысь чинсö пыртö Коми Республикаса Правительствоöн урчитöм Коми Республикаса канму орган.».

2. Тайö Шуöмыс вынсялö Коми Республикалöн V бöрйöм Каналан Сöветса медводдза сессиялöн медводдза чукöртчылöм нуöдан лунсянь.

Коми Республикалöн

Каналан Сöветса Веськöдлысь М.Д.Истиховская

Сыктывкар

2011 вося урасьöм тöлысь 17 лун

IV-9/31 №

Коснырева Е.Г., 29 650 пас